
Projektas 


LIETUVOS RESPUBLIKOS
APYLINKIŲ TEISMŲ ĮSTEIGIMO IR JŲ VEIKLOS TERITORIJŲ NUSTATYMO ĮSTATYMO NR. I-2375 PAKEITIMO 
ĮSTATYMAS

2023 m.		d. Nr.
Vilnius

1 straipsnis. Lietuvos Respublikos apylinkių teismų įsteigimo ir jų veiklos teritorijų nustatymo įstatymo Nr. I-2375 nauja redakcija
Pakeisti Lietuvos Respublikos apylinkių teismų įsteigimo ir jų veiklos teritorijų nustatymo įstatymą Nr. I-2375 ir jį išdėstyti taip:
„LIETUVOS RESPUBLIKOS 
APYLINKIŲ TEISMŲ ĮSTEIGIMO IR JŲ VEIKLOS TERITORIJŲ NUSTATYMO
ĮSTATYMAS

1 straipsnis. Apylinkių teismų įsteigimas, jų struktūros ir buveinės nustatymas
Lietuvos Respublikoje įsteigiami šie apylinkių teismai:
1) Alytaus apylinkės teismas. Šį teismą sudaro Alytaus apylinkės teismo Alytaus rūmai ir Alytaus apylinkės teismo Druskininkų rūmai; šio teismo buveinė yra Alytaus apylinkės teismo Alytaus rūmuose;
2) Kauno apylinkės teismas. Šį teismą sudaro Kauno apylinkės teismo Kauno rūmai ir Kauno apylinkės teismo Kėdainių rūmai; šio teismo buveinė yra Kauno apylinkės teismo Kauno rūmuose;
3) Klaipėdos apylinkės teismas;
4) Marijampolės apylinkės teismas. Šį teismą sudaro Marijampolės apylinkės teismo Marijampolės rūmai ir Marijampolės apylinkės teismo Vilkaviškio rūmai; šio teismo buveinė yra Marijampolės apylinkės teismo Marijampolės rūmuose;
5) Panevėžio apylinkės teismas. Šį teismą sudaro Panevėžio apylinkės teismo Biržų rūmai,  Panevėžio apylinkės teismo Panevėžio rūmai ir Panevėžio apylinkės teismo Rokiškio rūmai; šio teismo buveinė yra Panevėžio apylinkės teismo Panevėžio rūmuose;
6) Šiaulių apylinkės teismas. Šį teismą sudaro Šiaulių apylinkės teismo Radviliškio rūmai, Šiaulių apylinkės teismo Raseinių rūmai ir Šiaulių apylinkės teismo Šiaulių rūmai; šio teismo buveinė yra Šiaulių apylinkės teismo Šiaulių rūmuose;
7) Tauragės apylinkės teismas. Šį teismą sudaro Tauragės apylinkės teismo Šilutės rūmai ir Tauragės apylinkės teismo Tauragės rūmai; šio teismo buveinė yra Tauragės apylinkės teismo Tauragės rūmuose;
8) Telšių apylinkės teismas. Šį teismą sudaro Telšių apylinkės teismo Mažeikių rūmai, Telšių apylinkės teismo Plungės rūmai ir Telšių apylinkės teismo Telšių rūmai; šio teismo buveinė yra Telšių apylinkės teismo Telšių rūmuose;
9) Utenos apylinkės teismas. Šį teismą sudaro Utenos apylinkės teismo Ignalinos rūmai, Utenos apylinkės teismo Ukmergės rūmai, Utenos apylinkės teismo Utenos rūmai ir Utenos apylinkės teismo Zarasų rūmai; šio teismo buveinė yra Utenos apylinkės teismo Utenos rūmuose;
10) Vilniaus regiono apylinkės teismas. Šį teismą sudaro Vilniaus regiono apylinkės teismo Šalčininkų rūmai, Vilniaus regiono apylinkės teismo Trakų rūmai ir Vilniaus regiono apylinkės teismo Vilniaus rajono rūmai; šio teismo buveinė yra Vilniaus regiono apylinkės teismo Vilniaus rajono rūmuose;
11) Vilniaus miesto apylinkės teismas.


2 straipsnis. Apylinkių teismų ir jų teismo rūmų veiklos teritorijos
1. Alytaus apylinkės teismo veiklos teritorija apima Alytaus miesto savivaldybės teritoriją, Alytaus rajono savivaldybės teritoriją, Birštono savivaldybės teritoriją, Druskininkų savivaldybės teritoriją, Lazdijų rajono savivaldybės teritoriją, Prienų rajono savivaldybės teritoriją ir Varėnos rajono savivaldybės teritoriją. Alytaus apylinkės teismą sudarančių teismo rūmų veiklos teritorijos apima:
1) Alytaus rūmų veiklos teritorija – Alytaus miesto savivaldybės teritoriją, Alytaus rajono savivaldybės teritoriją, Birštono savivaldybės teritoriją, Lazdijų rajono savivaldybės teritoriją ir Prienų rajono savivaldybės teritoriją;
2) Druskininkų rūmų veiklos teritorija – Druskininkų savivaldybės teritoriją ir Varėnos rajono savivaldybės teritoriją.
2. Kauno apylinkės teismo veiklos teritorija apima Jonavos rajono savivaldybės teritoriją, Kaišiadorių rajono savivaldybės teritoriją, Kauno miesto savivaldybės teritoriją, Kauno rajono savivaldybės teritoriją ir Kėdainių rajono savivaldybės teritoriją. Kauno apylinkės teismą sudarančių teismo rūmų veiklos teritorijos apima:
1) Kauno rūmų veiklos teritorija – Kaišiadorių rajono savivaldybės teritoriją, Kauno miesto savivaldybės teritoriją ir Kauno rajono savivaldybės teritoriją;
2) Kėdainių rūmų veiklos teritorija – Jonavos rajono savivaldybės teritoriją ir Kėdainių rajono savivaldybės teritoriją.
3. Klaipėdos apylinkės teismo veiklos teritorija apima Klaipėdos miesto savivaldybės teritoriją, Klaipėdos rajono savivaldybės teritoriją, Kretingos rajono savivaldybės teritoriją, Neringos savivaldybės teritoriją ir Palangos miesto savivaldybės teritoriją. 
4. Marijampolės apylinkės teismo veiklos teritorija apima Marijampolės savivaldybės teritoriją, Kazlų Rūdos savivaldybės teritoriją, Kalvarijos savivaldybės teritoriją, Šakių rajono savivaldybės teritoriją ir Vilkaviškio rajono savivaldybės teritoriją. Marijampolės apylinkės teismą sudarančių teismo rūmų veiklos teritorijos apima:
1) Marijampolės rūmų veiklos teritorija – Marijampolės savivaldybės teritoriją, Kazlų Rūdos savivaldybės teritoriją ir Kalvarijos savivaldybės teritoriją;
2) Vilkaviškio rūmų veiklos teritorija – Šakių rajono savivaldybės teritoriją ir Vilkaviškio rajono savivaldybės teritoriją.
5. Panevėžio apylinkės teismo veiklos teritorija apima Biržų rajono savivaldybės teritoriją, Kupiškio rajono savivaldybės teritoriją, Panevėžio miesto savivaldybės teritoriją, Panevėžio rajono savivaldybės teritoriją, Pasvalio rajono savivaldybės teritoriją ir Rokiškio rajono savivaldybės teritoriją. Panevėžio apylinkės teismą sudarančių teismo rūmų veiklos teritorijos apima:
1) Biržų rūmų veiklos teritorija – Biržų rajono savivaldybės teritoriją ir Pasvalio rajono savivaldybės teritoriją;
2) Panevėžio rūmų veiklos teritorija – Panevėžio miesto savivaldybės teritoriją ir Panevėžio rajono savivaldybės teritoriją;
3) Rokiškio rūmų veiklos teritorija – Kupiškio rajono savivaldybės teritoriją ir Rokiškio rajono savivaldybės teritoriją.
6. Šiaulių apylinkės teismo veiklos teritorija apima Joniškio rajono savivaldybės teritoriją, Kelmės rajono savivaldybės teritoriją, Pakruojo rajono savivaldybės teritoriją, Radviliškio rajono savivaldybės teritoriją, Raseinių rajono savivaldybės teritoriją, Šiaulių miesto savivaldybės teritoriją ir Šiaulių rajono savivaldybės teritoriją. Šiaulių apylinkės teismą sudarančių teismo rūmų veiklos teritorijos apima:
1) Radviliškio rūmų veiklos teritorija – Joniškio rajono savivaldybės teritoriją, Pakruojo rajono savivaldybės teritoriją ir Radviliškio rajono savivaldybės teritoriją;
2) Raseinių rūmų veiklos teritorija – Kelmės rajono savivaldybės teritoriją ir Raseinių rajono savivaldybės teritoriją;
3) Šiaulių rūmų veiklos teritorija – Šiaulių miesto savivaldybės teritoriją ir Šiaulių rajono savivaldybės teritoriją.
7. Tauragės apylinkės teismo veiklos teritorija apima Jurbarko rajono savivaldybės teritoriją, Pagėgių savivaldybės teritoriją, Šilalės rajono savivaldybės teritoriją, Šilutės rajono savivaldybės teritoriją ir Tauragės rajono savivaldybės teritoriją. Tauragės apylinkės teismą sudarančių teismo rūmų veiklos teritorijos apima:
1) Šilutės rūmų veiklos teritorija – Šilutės rajono savivaldybės teritoriją;
2) Tauragės rūmų veiklos teritorija – Jurbarko rajono savivaldybės teritoriją, Pagėgių savivaldybės teritoriją, Šilalės rajono savivaldybės teritoriją ir Tauragės rajono savivaldybės teritoriją.
8. Telšių apylinkės teismo veiklos teritorija apima Akmenės rajono savivaldybės teritoriją, Mažeikių rajono savivaldybės teritoriją, Plungės rajono savivaldybės teritoriją, Rietavo savivaldybės teritoriją, Skuodo rajono savivaldybės teritoriją ir Telšių rajono savivaldybės teritoriją. Telšių apylinkės teismą sudarančių teismo rūmų veiklos teritorijos apima:
1) Mažeikių rūmų veiklos teritorija – Akmenės rajono savivaldybės teritoriją ir Mažeikių rajono savivaldybės teritoriją;
2) Plungės rūmų veiklos teritorija – Plungės rajono savivaldybės teritoriją, Rietavo savivaldybės teritoriją ir Skuodo rajono savivaldybės teritoriją; 
3) Telšių rūmų veiklos teritorija – Telšių rajono savivaldybės teritoriją.
9. Utenos apylinkės teismo veiklos teritorija apima Anykščių rajono savivaldybės teritoriją, Ignalinos rajono savivaldybės teritoriją, Molėtų rajono savivaldybės teritoriją, Švenčionių rajono savivaldybės teritoriją, Ukmergės rajono savivaldybės teritoriją, Utenos rajono savivaldybės teritoriją, Visagino savivaldybės teritoriją ir Zarasų rajono savivaldybės teritoriją. Utenos apylinkės teismą sudarančių teismo rūmų veiklos teritorijos apima:
1) Ignalinos rūmų veiklos teritorija – Ignalinos rajono savivaldybės teritoriją ir Švenčionių rajono savivaldybės teritoriją;
2) Ukmergės rūmų veiklos teritorija – Molėtų rajono savivaldybės teritoriją ir Ukmergės rajono savivaldybės teritoriją;
3) Utenos rūmų veiklos teritorija – Anykščių rajono savivaldybės teritoriją ir Utenos rajono savivaldybės teritoriją;
4) Zarasų rūmų veiklos teritorija – Visagino savivaldybės teritoriją ir Zarasų rajono savivaldybės teritoriją.
10. Vilniaus regiono apylinkės teismo veiklos teritorija apima Elektrėnų savivaldybės teritoriją, Šalčininkų rajono savivaldybės teritoriją, Širvintų rajono savivaldybės teritoriją, Trakų rajono savivaldybės teritoriją ir Vilniaus rajono savivaldybės teritoriją. Vilniaus regiono apylinkės teismą sudarančių teismo rūmų veiklos teritorijos apima:
1) Šalčininkų rūmų veiklos teritorija – Šalčininkų rajono savivaldybės teritoriją;
2) Trakų rūmų veiklos teritorija – Elektrėnų savivaldybės teritoriją ir Trakų rajono savivaldybės teritoriją;
3) Vilniaus rajono rūmų veiklos teritorija – Širvintų rajono savivaldybės teritoriją ir Vilniaus rajono savivaldybės teritoriją.
11. Vilniaus miesto apylinkės teismo veiklos teritorija apima Vilniaus miesto savivaldybės teritoriją.“

2 straipsnis. Įstatymo įsigaliojimas ir taikymas
1. Šis įstatymas įsigalioja 2024 m. sausio 1 d.
2. Šio įstatymo nuostatos neturi įtakos iki 2023 m. gruodžio 31 d. paskirtų apylinkių teismų teisėjų įgaliojimų vykdymui.
3. Iki 2023 m. gruodžio 31 d. paskirti apylinkių teismų, kurių struktūros keičiamos šiuo įstatymu, teisėjai toliau dirba po šio įstatymo įsigaliojimo veikiančiame atitinkamame apylinkės teisme ir yra laikomi paskirtais į tą apylinkės teismą ar tuos teismo rūmus, kurių veiklos teritorijoje veikė atitinkami teismo rūmai, į kuriuos jie buvo paskirti.
4. Apylinkių teismų, kurių struktūros keičiamos šiuo įstatymu, bet kurie nėra reorganizuojami, pirmininkai užtikrina, kad tais atvejais, kai pagal šį įstatymą anksčiau vieno apylinkės teismo sudėtyje buvę teismo rūmai priskiriami kitam apylinkės teismui, visi veiksmai, susiję su atitinkamo apylinkės teismo patikėjimo teise valdomo valstybės turto, susijusio su kitam apylinkės teismui priskiriamų teismo rūmų veikla, perdavimu kitam patikėjimo teisės subjektui – kitam apylinkės teismui, kuriam priskiriami atitinkami teismo rūmai, būtų atlikti iki 2023 m. gruodžio 31 d.

3 straipsnis. Įstatyme nustatyto galiojančio teisinio reguliavimo poveikio ex post vertinimas
1. Lietuvos Respublikos teisingumo ministerija atlieka šiame įstatyme nustatyto galiojančio teisinio reguliavimo poveikio ex post vertinimą (toliau šiame straipsnyje – ex post vertinimas).
2. Atliekant ex post vertinimą, turi būti įvertinta, ar apylinkių teismų ir jų teismo rūmų skaičiaus sumažinimas ir jų veiklos teritorijų pakeitimai užtikrino tolygesnį apylinkių teismų teisėjų darbo krūvį, padidino besispecializuojančių teisėjų skaičių.
3. Ex post vertinimo laikotarpis – 3 metai nuo šio įstatymo įsigaliojimo dienos.
4. Ex post vertinimas turi būti atliktas per metus nuo ex post vertinimo laikotarpio pabaigos.


Skelbiu šį Lietuvos Respublikos Seimo priimtą įstatymą.


Respublikos Prezidentas



